Wildspastei | Annelien Pienaar
Wildsvleis is skaars soos hoendertande in die Pienaar huishouding want manlief hou nie van jag. So, as ek per toeval ‘n pasella’tjie kry dan word elke kriesel van die vleis verwerk. Hierdie pastei kry ekstra naeltjies in, maar kan verminder of selfs uitgelaat word. Hierdie is ‘n luukse gereg en neem tyd om te maak […] Wallabies deur na halfeindronde ná naelbytstryd | Maroela Media
Wallabies deur na halfeindronde ná naelbytstryd
Australië het Suid-Afrika in ŉ naelbytstryd met 11-9 geklop om deur te dring na die halfeindronde van die wêreldbeker.
Die Wallabies het teen rustyd met 8-3 voorgeloop. Die Springbokke het kort voor rustyd hulle eerste punte aangeteken toe Morné Steyn ŉ strafskop deur die pale gestuur het. Steyn het nog ŉ geleentheid gehad om die telling na 8-6 op te stoot voor rustyd maar sy poging is links van die pale verby. Australië het in die 11de minuut van die wedstryd met 5-0 die voortou geneem toe James Horwill oor die doellyn geduik het. James O’Connor het kort hierna die telling na 8-0 opgestoot na Suid-Afrika se Jannie du Plessis gestraf is omdat hy nie op sy voete gebly het in die losgemaal nie.
Die Bokke se Pat Lambie het kort na rustyd oor die doellyn geduik. Hy is egter teruggeroep deur die afrigter, Bryce Lawrence, wat gemeen het Jean de Villiers het die bal vorentoe aangegee. Steyn het in die 55ste minuut van die wedstryd die telling opgestoot na 8-6. Steyn het die Bokke in die 60ste minuut van die wedstryd met ŉ skepskop geslaag om die Bokke met 9-8 te laat voorloop. O’Connor het die Wallabies in die 71ste minuut van die wedstryd weer die voortou laat neem met 11-9 na Victor Matfield gestraf is nadat hy ŉ speler in die lynstaan afgetrek het.